नाटिका के लिए ऑडीशन आज
फतेहाबाद | हरियाणासरकार ने कला के माध्यम से नारियों के सम्मान से जुड़े विषय को समाज के सामने पेश करने की अनूठी पहल की है। जिसके तहत हरियाणा के अलग-अलग जिलों के कलाकारों द्वारा मातृशक्ति विषय पर लघुनाटिका एवं सम्मान समारोह का आयोजन किया जाएगा। इस लघुनाटिका के लिए रविवार 5 मार्च को अरोड़वंश धर्मशाला में कलाकारों के चयन के लिए ऑडीशन लेगी।इसके अंतर्गत 24 मार्च को शहीद बाबा दीप सिंह कॉलेज अहरवां में मातृशक्ति महोत्सव का आयोजन किया जाएगा। जिसकी जिम्मेवारी हरियाणा कला परिषद ने सिटी वेल्फेयर क्लब निफा को सौंपी है। डायरेक्टर कुलदीप ने बताया कि इस ऑडीशन में 12 वर्ष से अधिक के कोई भी स्कूल कॉलेज के छात्र छात्रा, गृहणी, अध्यापिका जो कुछ डांस एक्टिंग जानती हैं, वे रविवार को सुबह 10 से 12 बजे तक ऑडीशन दे सकता हैं।
hin_Deva hin_Deva